**Изображение выглядит как текст

Автоматически созданное описание**

**«Жылдың үздік жобалық кеңсесі» номинациясы бойынша**

**«Qazaqstan Project Management Awards 2022»**

**мемлекеттік басқарудағы жобалық менеджментті жетілдіру   
бойынша онлайн конкурсқа**

**ҚАТЫСУ ЕРЕЖЕЛЕРІ**

**Нұр-Сұлтан, 2022 жыл**

**Мазмұны**

[Кіріспе……………](#_Toc11840463)…………………………………………………………...…..3

[**1. «Жылдың үздік жобалық кеңсесі» номинациясы .......……………….…**](#_Toc11840464)**3**

[1.1. Қатысу құқығы ……………….…………….……..……..…………….....…](#_Toc11840465)3

1.2. Есептің форматы және мазмұны ……….......………………………....…...3

1.3. Растайтын құжаттар .………………...…………………………..................4

1.4. Төрешілік .………………...…………………………....................................4

1.5. Жеңімпаздарды жариялау....…………………………..................................4

1.6. Кері байланыс....…………………………......................................................4

1.7. Медиа....…………………………....................................................................4

**2. Жалпы шарттар ..………………………………………………………….…5**

2.1. Есепті беруге қойылатын жалпы талаптар ....…………………………...…5

2.2. Конкурстың кезеңдері………...........……………………………….....….…5

2.3.Қатысу жарналары ……………………………………………..…...…........5

2.4. Құжаттарды тапсыру……………...……………..........………..………..…..6

2.5. Электрондық материалдар ………………...……………..........…………….6

**Кіріспе**

* Осы құжат «Жылдың үздік жобалық кеңсесі» номинациясы бойынша «Qazaqstan Project Management Awards-2022» конкурсына *(бұдан әрі – Конкурс)* қатысу ережелерін белгілейді;
* Егер Сіз «Жылдың үздік жобалық кеңсесі» номинациясына қатысуға өтінім бергіңіз келсе, осы қатысу ережелерімен мұқият танысып, қатысу бойынша барлық талаптарды ескергеніңіз жөн.

1. **«Жылдың үздік жобалық кеңсесі» номинациясы**
   1. **. Қатысу құқығы**

1.1.1. Орталық мемлекеттік орган немесе жергілікті атқарушы орган, квазимемлекеттік сектор, үкіметтік емес ұйым, бизнес, жоғары оқу орны өтінім беруге құқылы.

1.1.2. Конкурсқа әр ұйымнан бір ғана жобалық кеңсе/бағдарламаларды іске асыру кеңсесі қатыса алады.

1.1.3. Консультациялық, тренингтік/оқытатын немесе басқа да бөгде ұйымдарға қатысушы ұйымның жобалық кеңсесінің атынан өтінім беруге рұқсат етілмейді.

1.1.4. «Жылдың үздік жобалық кеңсесі» марапатымен сәтті стратегиялық бастамаларды қолдау арқылы ұйымның құндылығын арттыра отырып, жобаларды басқарудың тамаша ұйымдастырушылық қабілеттерін көрсеткен жобалық кеңсе/бағдарламаларды іске асыру кеңсесі марапатталады. Марапат ұйым үшін құндылықты құру тұжырымдамасын қалыптастырған және ұйымның нәтижелеріне оң және айқын әсер еткен жобалық кеңсеге беріледі.

1.1.5. Егер өткізілген бағалау номинациялардың мәлімделген өлшемшарттарға сәйкес келмейтінін көрсетсе, Конкурсты Ұйымдастырушы нақты бір жыл үшін финалистерді немесе жеңімпазды таңдамауға құқылы.

* 1. **Есептің форматы және мазмұны**

1.2.1. Есеп Конкурстың веб-сайтынан жүктелетін стандартты шаблонды қолдана отырып жасалуы және PDF форматында ұсынылуы керек.

1.2.2. Барлық контент PDF форматында Times New Roman шрифтімен ұсынылуы керек, минимум өлшем – 14 кегль. Есеп беттерінің жалпы саны тақырып пен мазмұнды қоса алғанда, А4 форматындағы 20 беттен аспауы тиіс.

1.2.3. 20 беттік лимитке барлық қосымшалар кіреді. Фотосуреттер есепке қосылуы мүмкін.

1.2.4. Есепке сәйкес келмейтін қосымшалар өтінімнің қабылданбауына әкелуі мүмкін.

**1.3. Растайтын құжаттар**

1.3.1. Нәтижелеріңізді растау үшін дәлелдер қажет.

1.3.2. Сіздің нәтижелеріңізді растайтын клиенттердің немесе менеджерлердің фотосуреттері мен түсініктемелері де тиісті дәлел ретінде жіктеледі.

1.3.3. Түпнұсқалы құжаттық дәлелдемелердің көшірмелері түпнұсқа тілінде ұсынылуы мүмкін, бірақ егер ол қазақ/орыс тілінде болмаса, дұрыс аудармасы ұсынылуы керек. Аударманы ұсыну үшін пайдаланылатын беттер 30 беттен тұратын өтінім лимитіне кірмейді.

ЕСКЕРТУ: дәлелдемелерді асессорлар мен қазылар алқасы бағалайды, олар ұсынылмаған жағдайда асессорлар нөл деген балл қоюға құқылы.

**1.4. Төрешілік**

1.4.1. Барлық төрешілікті жобаларды басқаруда мол тәжірибесі бар және барлық ұсынылған өтінімдерге тәуелді емес кәсіби асессорлар тобы жүргізетін болады. Конкурстың асессорлар мен қазылар алқасының шешімдері түпкілікті болып табылады және шағымдануға жатпайды;

1.4.2. Есептер тек қана электрондық көшірме негізінде және осы Қатысу ережелеріне сәйкес бағаланатын болады. Логотиптер мен суреттер көмекші материалдар болып табылады, бірақ дәлел ретінде ұсынылмаса, ресми түрде бағаланбайды.

* 1. **Жеңімпаздарды жариялау**

1.5.1. Жеңімпаздар QazPMA-2022 форумында жарияланады. Марапаттау рәсіміне дейін барлық финалистерді Конкурс ұйымдастырушысы олардың финалист ретінде таңдалғаны немесе таңдалмағаны туралы хабардар етеді.

1.5.2. Ұйымдастырушылар барлық финалистерге презентация мен бейне визиткаға қойылатын талаптары бар хабарлама жібереді.

* 1. **Кері байланыс**

1.6.1. Кері байланыс әрбір үміткерге бағалау критерийлері негізінде беріледі. Жақсарту бойынша ұсыныстары бар пікірлерді жеңімпаздар жарияланғаннан кейін бір айдан кейін күтуге болады.

* 1. **Медиа**

1.7.1. Конкурс жеңімпаздары, егер БАҚ немесе олардың ұйымының басшылығы жеңімпаздарды ресми жариялағаннан кейін оларға жүгінсе, өз жеңістерін еркін талқылап, түсініктеме бере алады.

1. **Жалпы шарттар** 
   1. **Есепті беруге қойылатын жалпы талаптар**

2.1.1. Материалдар Конкурстың веб-сайтынан жүктелген стандартты шаблондар негізінде жасалуы тиіс;

2.1.2. Материалдар қысқа болуы керек, бірақ судьялар (асессорлар мен қазылар алқасы) жобалық кеңсені/бағдарламаларды іске асыру кеңсесін адекватты бағалай алатындай жеткілікті ақпаратты қамтуы керек;

2.1.3. Қызметтік, құпия, техникалық немесе коммерциялық ақпаратты қоса алғанда, барлық ұсынылған ақпаратты ашуға қажетті барлық керек рұқсаттар берілуі тиіс;

2.1.4. Материалдар осы Ережелердің шарттарына сәйкес қабылданады;

2.1.5. Ұсынылған ақпаратты пайдалануға ешқандай шектеулер болмауы тиіс;

2.1.6. Өтінімді/есепті дайындауға, беруге және марапаттау рәсіміне қатысуға байланысты барлық шығындарды өтініш берушілер көтереді;

2.1.7. Барлық материалдар Конкурсты Ұйымдастырушының меншігіне айналады және өтініш берушілерге қайтарылмайды;

2.1.8. Өтінім берушілер есеп материалдарын Конкурсты Ұйымдастырушының жарнамалық мақсаттарында пайдалануға келіседі;

2.1.9. Үміткерлер Конкурс қорытындысы бойынша Форумға өз жобалық кеңсесін/бағдарламаларды іске асыру кеңсесін таныстыру үшін қатысуға келіседі.

**2.2. Конкурстың кезеңдері**

|  |  |  |
| --- | --- | --- |
| **№** | **Іс-шара** | **Күні** |
| **1** | Өтінімдерді жинау | 1 маусым – 15 тамыз |
| **2** | Есептерді жинау | 16 шілде – 15 тамыз |
| **3** | Асессорлардың жеке бағалауы | 15 тамыз – 15 қыркүйек |
| **4** | Асессорлардың командалық бағалауы | 15 қыркүйек – 1 қазан |
| **5** | Асессорлардың конкурсқа қатысушылармен виртуалды сұхбаты | 16 қазан – 1 қараша |
| **6** | Қазылар алқасының жұмысы | 1 қараша – 10 қараша |
| **7** | Финалисттердің презентациялары мен бейнероликтерін дайындау және жеңімпаздарды марапаттау рәсіміне қатысуға дайындық | 10 қараша – 20 қараша |
| **8** | Форумды өткізу | * 1. қараша |

**2.3. Қатысу жарналары**

2.3.1. Толтырылған есепке Қаржы операторының есеп шотына аудару туралы төлем тапсырмасының көшірмесі қоса беріледі. Қатысу жарнасының мөлшері төменде келтірілген кесте бойынша анықталады. Қатысу үшін жарнаны аудару бойынша деректемелер және Жарнаны төлеу жөніндегі нұсқаулық Конкурстың сайтында орналастырылады.

|  |  |  |
| --- | --- | --- |
| **№** | **Санаты** | **Төлем мөлшері, теңге** |
| **1** | Мемлекеттік органдар | 0 |
| **2** | Үкіметтік емес ұйымдар | 0 |
| **3** | Квазимемлекеттік сектор | 100 000 |
| **4** | Бизнес | 100 000 |
| **5** | ЖОО-ы | 50 000 |

**2.4. Құжаттарды тапсыру**

2.4.1. Соңғы мерзім аяқталғанға дейін жіберілген материалдар ғана қабылданады;

2.4.2. Мерзімін ұзарту туралы сұраныстар қанағаттандырылмайды;

2.4.3. Есепте жобаға байланысты емес жарнама немесе басқа материалдар болмауы тиіс;

2.4.4. Кез келген қосымшалар қазақ/орыс тілінен басқа тілде болуы мүмкін, бірақ аудармасы немесе мазмұнын түсіндіруі болуы керек (қайсысы сәйкес келетініне байланысты);

2.4.5. Материалдарда веб-сайттарға немесе сыртқы құжаттарға гиперсілтемелер болмауы тиіс.

**2.5. Электрондық материалдар**

2.5.1. Келесі тармақтар Конкурсты Ұйымдастырушыға соңғы мерзімге ұсынылуы тиіс:

2.5.2. Толық есепті қамтитын PDF құжаты;

2.5.3. JPEG форматындағы ең аз 5 және ең көп дегенде 10 фотосурет, соның ішінде жоба командасының фотосуреті;

2.5.4. Цифрлық фотосуреттер/суреттердің ажыратымдылығы жоғары екеніне көз жеткізіңіз (мысалы, өлшемі кемінде 300 dpi немесе 2 МБ болуы керек) және толық түсті JPG файлдары ретінде ұсынылады. Тақырыптары немесе сілтемелері бар фотосуреттер ұнамдырақ келеді. Олар есепте пайда болу ретімен нөмірленуі керек.